PATVIRTINTA

Biržų rajono savivaldybės administracijos

direktoriaus 2019 m. gegužės 16 d.

įsakymu Nr. A -366

**KOMISIJOS GAMTINIŲ REIŠKINIŲ, FIZINIŲ AR JURIDINIŲ ASMENŲ VEIKLA PADARYTAI ŽALAI ŽEMĖS ŪKIO PASĖLIAMS AR MELIORACIJOS ĮRENGINIAMS NUSTATYTI DARBO REGLAMENTAS**

**I. BENDROSIOS NUOSTATOS**

1. Komisijos gamtinių reiškinių, fizinių ar juridinių asmenų veiklos padarytos žalos žemės ūkio pasėliams ar melioracijos įrenginiams nustatyti (toliau – Komisija) darbo reglamentas (toliau – Komisijos reglamentas), nustato Komisijos darbo organizavimo tvarką.

2. Komisija savo darbe vadovaujasi Lietuvos Respublikos vietos savivaldos įstatymu, Lietuvos Respublikos melioracijos įstatymu, Lietuvos Respublikos administracinių nusižengimų kodeksu, Specialiosiomis žemės ir miško naudojimo sąlygomis, patvirtintomis Lietuvos Respublikos Vyriausybės 1992 m. gegužės 12 d. nutarimu Nr. 343, Melioruotos žemės ir melioracijos statinių būklės įvertinimo metodika, patvirtinta Lietuvos Respublikos žemės ūkio ministro 2006 m. vasario 8 d. įsakymu Nr. 3D‑51, Melioracijos statinių techninės priežiūros taisyklėmis, patvirtintomis  Lietuvos Respublikos žemės ūkio ministro 2008 m. balandžio 16 d. įsakymu Nr. 3D-218, Valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo, melioracijos darbų finansavimo taisyklėmis, patvirtintomis  Lietuvos Respublikos žemės ūkio ministro 2013 m. kovo 21 d. įsakymu Nr. 3D-211, Žemės ūkio naudmenų geros agrarinės ir aplinkosaugos būklės reikalavimų aprašu, patvirtintu  Lietuvos Respublikos žemės ūkio ministro 2007 m. liepos 10 d. įsakymu Nr. 3D-327, Komisijos reglamentu ir kitais teisės aktais.

3. Komisijos darbas grindžiamas kolegialiu klausimų svarstymu, teisėtumo principu, asmenine Komisijos narių atsakomybe už jos kompetencijai priskirtų klausimų sprendimą bei sprendimų priėmimo nešališkumu.

**II. GAMTINIŲ REIŠKINIŲ ŽALOS NUSTATYMAS**

4. Fizinių ar juridinių asmenų prašymai dėl gamtinių reiškinių padarytos žalos žemės ūkio pasėliams nustatymo, perduodami tos seniūnijos seniūnui, kurioje nuostoliai įvyko. Prašymą pateikia pasėlius deklaruojantis subjektas, nurodydamas savo kontaktus, telefono numerį. Prašyme nurodomi kiekvieno sklypo identifikavimo duomenys, auginama kultūra, bendras sklypo plotas, pakenktas plotas, pakenkimo laipsnis proc., pasėlių deklaravimo paraiškos registravimo numeris. Pareiškėjas prašyme patvirtina ir pasirašo, kad atsako asmeniškai už pateiktų duomenų pagrįstumą.

5. Seniūno deleguoti darbuotojai įvertina gautų prašymų pagrįstumą vietoje ir ne vėliau kaip per 10 darbo dienų pateikia prašymus ir savo nuomonę Komisijai raštu.

6. Komisijos sprendimai priimami komisijos posėdyje, dalyvaujant daugiau kaip pusei komisijos narių, balsų dauguma.

7. Komisijos nariai, esant būtinybei, gali patys vykti į situacijos vietą ir nustatyti žalos žemės ūkio naudmenų pasėliams dėl gamtinių reiškinių dydį, įvertindami pakenktą plotą, pakenkimo laipsnį.

8. Komisijos sprendimai ne vėliau kaip per 10 darbo dienų nuo prašymo iš seniūnijos gavimo dienos, įforminami protokolu, kurį pasirašo komisijos pirmininkas ir sekretorius. Komisijos sprendimai priimami bendru sutarimu arba balsavimu. Jei balsai pasiskirsto po lygiai, lemia komisijos pirmininko balsas.

9. Komisijos protokolo išrašas, patvirtinantis pareiškėjo pasėliams gamtinių reiškinių padarytus nuostolius, per 20 darbo dienų nuo protokolo pasirašymo dienos išduodamas seniūnijoje, kur prašymas buvo gautas.

**III. FIZINIŲ AR JURIDINIŲ ASMENŲ VEIKLA PADARYTOS ŽALOS**

**NUSTATYMAS**

10. Pareiškėjų prašymai dėl fizinių ar juridinių asmenų veikla padarytos žalos žemės ūkio pasėliams ar melioracijos įrenginiams nustatyti perduodami Biržų rajono savivaldybės administracijai.

11. Komisija, tirdama prašymus dėl fizinių ar juridinių asmenų veikla padarytos žalos pareiškėjų žemės ūkio pasėliams ar melioracijos įrenginiams, ne vėliau kaip per 10 darbo dienų nuo prašymo gavimo vyksta į įvykio vietą. Esant atvejams, kai žalos nustatyti iš karto nepavyksta, į įvykio vietą vėliau vykstama pakartotinai.

12. Komisija darbe dalyvauti kviečia pareiškėją ir, jei žinoma, žalą padariusį asmenį.

13. Komisija įvykio vietoje įvertina fizinių ar juridinių asmenų veikla padarytą žalą:

13.1. žemės ūkio pasėliams – žalos dydį, įvertindama pakenktą plotą, jei įmanoma, pasėlių pakenkimo / sunaikinimo laipsnį;

13.2. melioracijos įrenginiams – įvardina (jei įmanoma) sunaikintus ar sugadintus melioracijos įrenginius.

13.3. nustatyti žalą padariusių fizinių ar juridinių asmenų Komisija neįgaliota.

14. Komisija, įvertinusi žalą, surašo aktą (priedas), kurį pasirašo vertinime dalyvavusieji komisijos nariai. Komisijos sprendimai priimami bendru sutarimu arba balsavimu. Jei balsai pasiskirsto po lygiai, lemia komisijos pirmininko balsas. Komisijos narys, nesutinkantis su daugumos sprendimu, turi teisę raštu pareikšti atskirąją nuomonę, kuri yra pridedama prie Komisijos dokumentų. Surašomi ne mažiau kaip trys aktų egzemplioriai, juos pasirašius, kiekviena šalis gauna po apžiūros aktą.

15. Komisijos darbe dalyvauti gali būti kviečiami nepriklausomi specialistai ar ekspertai.

**IV. BAIGIAMOSIOS NUOSTATOS**

16. Komisija sudaroma ir jos sudėtis keičiama Biržų rajono savivaldybės administracijos direktoriaus įsakymu.

17. Komisijos reglamentas keičiamas ar papildomas Biržų rajono savivaldybės administracijos direktoriaus įsakymu.

18. Pareiškėjams kreipiantis nepagrįstai, kai atvykus į vietą fizinių ar juridinių asmenų veiklos padarytos žalos žemės ūkio pasėliams ar melioracijos įrenginiams Komisija nenustato, Biržų rajono savivaldybė turi teisę iš pareiškėjų teismo keliu išieškoti patirtas administracines išlaidas.

Biržų rajono savivaldybės administracijos gamtinių reiškinių, fizinių ar juridinių asmenų veiklos padarytos žalos žemės ūkio pasėliams ar melioracijos įrenginiams nustatyti komisijos darbo reglamento

priedas

(Akto formos pavyzdys)

**GAMTINIŲ REIŠKINIŲ, FIZINIŲ AR JURIDINIŲ ASMENŲ VEIKLA PADARYTAI ŽALAI ŽEMĖS ŪKIO PASĖLIAMS AR MELIORACIJOS ĮRENGINIAMS APŽIŪROS AKTAS NR.**

\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

Gamtinių reiškinių, fizinių ar juridinių asmenų veiklos padarytos žalos žemės ūkio pasėliams ar melioracijos įrenginiams nustatyti komisija, sudaryta Biržų rajono savivaldybės administracijos direktoriaus 2019 m. gegužės d. įsakymu Nr. A -

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

dalyvaujant:

pareiškėjui\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (vardas, pavardė)

kitiems asmenims, konsultantams ar ekspertams

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(vardas, pavardė)

Apžiūrėjome vietoje pasėlius ar įrenginius (nurodant ūkio subjekto pavadinimą, buvimo vietą pagal pasėlių deklaravimo duomenis ar kitus registracijos duomenis), įvertinome būklę (nurodyti gamtinio reiškinio pavadinimą).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisija nustatė:

Komisijos išvada:

Komisijos pirmininkas (parašas) (vardas, pavardė)

Nariai (parašas) (vardas, pavardė)

Kiti dalyvavę asmenys:

(vardas, pavardė) (parašas)